Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: Az Alkotmánybíróság már a 23/1990. (X. 31.) AB határozatában kifejtette, hogy „[a]z emberi élet és az emberi
Paragraph Index: 1079

7. A közbiztonsági õrizet — mint a szabadságelvonás egyik fajtája — arányossága megítélésénél különös jelentõséggel bír az a körülmény is, hogy e rendelkezések — tartalmukat tekintve — diszpozitív szabályok, amelyek az eset körülményeinek, többek között az egészségügyi (orvosi) ellátás igénybevétele, az ittas személy lakására történõ szállítása lehetõségeinek mérlegelésén alapulnak. Tény, hogy az Eütv. 199. § (1) bekezdése hasonló szabályozást tartalmaz, miszerint pszichiátriai intézetbe szállítható az a beteg, aki pszichés állapota, illetve szenvedélybetegsége következtében közvetlen veszélyeztetõ magatartást tanúsít és ez csak azonnali pszichiátriai intézeti gyógykezelésbe vétellel hárítható el. Az ittas, valamint az ön- és közveszélyes állapot azonban — megítélésem szerint — nem azonos a pszichés állapotból, illetve szenvedélybetegségbõl eredõ közvetlen veszélyeztetõ magatartással, továbbá az ittas állapot sem minden 2003/148. szám esetben teszi szükségessé a kijózanító állomásra történõ szállítást. Az arra rászoruló személy tekintetében tehát a közbiztonsági õrizet a rendõrség olyan védõ-óvó intézkedése, amelyet a jogszabályokban meghatározott feltételek szerint nem az érintett személy ellen, hanem (az elõbb kifejtettek szerint: az élete védelme) érdekében alkalmaznak. Nem hagyható figyelmen kívül ezért az sem, hogy az érintett többnyire akaratának szabad nyilvánítására képtelen állapotban lévõ, vagy segítségre szoruló személy.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes